Mohd Khalil Yaakob

Tun Datuk Seri Utama Haji Mohd Khalil bin Yaakob (Jawi: محمد خليل بن يعقوب; lahir 29 Disember 1937) merupakan Tuan Yang Terutama Yang di-Pertua Negeri Melaka ke-6. 

Beliau merupakan bekas Menteri Besar Pahang dan bekas Setiausaha Agung UMNO.

Kehidupan Awal
Beliau yang dilahirkan di Kuantan, Pahang mendapat pendidikan awal di Sekolah Ahmad Shah kemudian meneruskan pelajaran di Maktab Melayu Kuala Kangsar dan melanjutkan pelajaran di Universiti Malaya.

Kerjaya
Beliau memulakan kerjaya sebagai Pegawai Perhubungan Politik di beberapa bahagian dalam negeri sebelum meninggalkan perkhidmatan awam pada tahun 1974 dan menyertai Perbadanan Kemajuan Jengka. 

Politik
Beliau yang menyertai UMNO pada 1962, telah mula bertanding di Dewan Undangan Negeri Pahang Bukit Ibam  pada tahun 1978. Kemudian bertanding di Parlimen Maran .

Beliau dilantik sebagai  Timbalan Menteri Pendidikan (1982-1984) dan Menteri di Jabatan Perdana Menteri (1984-1986). Pada 14 Ogos 1986 beliau dilantik menjawat jawatan Menteri Besar Pahang sehingga 22 Mei 1999. Kemudian beliau dilantik sebagai Menteri Penerangan menggantikan Dato Mohamed Rahmat. Beliau pernah dilantik sebagai Setiausaha Agung UMNO dari 25 Mei 1999 hingga 31 Mei 2004. Pada 4 Jun 2004, beliau dilantik sebagai Yang di-Pertua Negeri Melaka.

Yang Di-Pertua Negeri Melaka
Tun dilantik sebagai Yang Di-Pertua Negeri Melaka ke-6  pada 1 Jun 2004 bagi menggantikan Tun Syed Ahmad Shahabudin , bekas Menteri Besar Kedah. Pada 1 Jun 2012, beliau mengangkat sumpah menyambung khidmat jawatan tersebut bagi penggal ketiga di hadapan Yang di-Pertuan Agong, Tuanku Sultan Abdul Halim Mu'adzam Shah di Istana Negara. Majlis itu disaksikan oleh Hakim Mahkamah Tinggi Melaka, Datuk Halijah Abbas dan Ketua Menteri Melaka, Datuk Seri Mohd Ali Rustam.Mohd. Khalil angkat sumpah Yang Dipertua Negeri Melaka penggal ketiga Pada 4 Jun 2020, beliau telah digantikan oleh Mohd Ali Rustam yang telah tamat tempoh perkhidmatannya.

Keluarga
Beliau berkahwin dengan Toh Puan Zurina binti Kassim pada tahun 1965 dan dikurniakan 3 orang anak.

Rujukan

Kategori:Menteri Besar Pahang
Kategori:Orang hidup
Kategori:Kelahiran 1937
Kategori:Yang di-Pertua Negeri Melaka
Kategori:Anggota Pertubuhan Kebangsaan Melayu Bersatu
Kategori:Alumni Universiti Malaya
Kategori:Menteri Kerajaan Malaysia
Kategori:Penerima Panglima Setia Mahkota
Kategori:Ahli Dewan Rakyat, Parlimen Malaysia ke-6
Kategori:Ahli Dewan Rakyat, Parlimen Malaysia ke-10
Kategori:Penerima Seri Maharaja Mangku Negara
Kategori:Penerima Darjah Sri Indera Mahkota Pahang
Kategori:Penerima Darjah Sri Sultan Ahmad Shah Pahang
Pahang
Kategori:Penerima Darjah Seri Panglima Darjah Kinabalu
Kategori:Penerima Darjah Seri Paduka Jiwa Mahkota Kelantan
Kategori:Ahli Dewan Undangan Negeri Pahang ke-5
Kategori:Ahli Dewan Undangan Negeri Pahang ke-7
Kategori:Ahli Dewan Undangan Negeri Pahang ke-8
Kategori:Ahli Dewan Undangan Negeri Pahang ke-9